05/02/2021 | Administración LocalMunicipal
Cambre
Convocatoria do concurso de disfraces do Entroido en Cambre 2021

ANUNCIO CONVOCATORIA DO CONCURSO DE DISFRACES DO ENTROIDO EN CAMBRE 2021 A Corporación municipal en Pleno, en sesión extraordinaria de data 01/02/2021, aprobou, con carácter inicial, as bases do Concurso de Disfraces do Entroido en Cambre 2021. A continuación, transcríbese integramente o texto das citadas bases, así como os modelos normalizados de solicitude, xustificación e cartel demostrativo da difusión da contribución do concello ás actividades: “BASES DA CONVOCATORIA DO CONCURSO DE DISFRACES DO ENTROIDO EN CAMBRE 2021 A finalidade deste concurso é estimular e fomentar a participación veciñal nunha festa popular e tradicional como o Entroido.1. MODALIDADE ÚNICA DE DISFRACES.1.1. O concurso divídese en catro categorías: infantil (ata 11 anos), xuvenil (de 12 a 18 anos), adulto (a partir de 19 anos) e grupo de conviventes.1.2. A inscrición formalizarase mediante a presentación da solicitude na sede electrónica (sede. cambre. es) preferentemente, ou en calquera das oficinas de Rexistro Municipal, sen prexuízo do disposto no art.16.4 da Lei 39/2015, de 1 de outubro, do Procedemento Administrativo Común das Administracións Públicas. Para estes efectos, a data de inscrición a considerar será a de entrada no Rexistro do Concello de Cambre. Os participantes deberán achegar, xunto coa ficha de inscrición, unha fotografía para a súa valoración polo xurado. Tamén poderán achegar un vídeo de non máis de 1 minuto de duración, neste caso a través da conta de correo cultura@cambre. org. No asunto deberá figurar “Concurso Entroido Pequeno Cambre 2021” e no corpo do texto o nome da persoa interesada ou representante indicado na ficha de inscrición.1.3. O prazo para presentar as candidaturas comeza ao día seguinte da publicación destas bases no BOP da Coruña e remata o 16 de febreiro de 2021.2. PREMIOS.2.1. Os premios a outorgar serán os seguintes: 2.2. O xurado poderá declarar deserto calquera deles.2.3. O día do Entroido Pequeno, sábado 20/02/2021, darase a coñecer a decisión do xurado a través da páxina web (www.cambre. gal) e das redes sociais do Concello. Na semana posterior a organización contactará coas persoas gañadoras.3. PAGO DOS PREMIOS.3.1. O pagamento dos premios realizarase mediante transferencia bancaria. Aplicaránse as retencións fiscais oportunas, segundo a lexislación vixente, ao titular da conta bancaria asociada ao premio.3.2. Para o pago dos premios é necesaria a presentación no rexistro de entrada da seguinte documentación: a) Ficha do formulario de datos fiscais debidamente cumprimentada. b) Fotocopia do NIF do premiado ou do seu representante legal, na categoría individual. No caso de grupo, achegarase o NIF do representante. c) Certificado da conta bancaria onde se ingresará o importe do premio. Na categoría individual o titular deberá ser o premiado ou o seu representante legal. No caso de grupo, o titular deberá ser o representante indicado na solicitude.3.1. A presentación desta documentación implica a autorización ao Concello para obter datos sobre o cumprimento das súas obrigas tributarias. Con carácter previo ao pagamento, comprobarase de oficio que os premiados están ao corrente das súas obrigas tributarias coa AEAT, co Concello e coa Seguridade Social. De incumprirse esta condición non se poderá recibir o premio.3.2. A data límite para entregar a documentación é o 20 de marzo de 2021. A non presentación da documentación en prazo ocasionará a perda do dereito á percepción do premio e/ou gratificación.3.3. Coa transferencia entenderase aboado o premio correspondente.4. ASPECTOS XERAIS.4.1. Unha das finalidades do concurso é dar visibilidade ás propostas de cada participante a través das redes sociais do Concello, de tal xeito que o traballo e o esforzo creativo de cada quen poida ser visto no escenario virtual que este ano substituirá ao espazo físico habitual.4.2. A organización poderá descualificar aquelas propostas que se consideren vexatorias, especialmente para as minorías étnicas, as persoas con discapacidade, etc.5. XURADO.5.1. O xurado estará composto por tres persoas invitadas e de recoñecido prestixio, alleas á organización dos actos, presidido polo concelleiro da Área de Cultura, Deportes e Xuventude ou pola persoa na que delegue, con voz pero sen voto, e actuará como secretario/a un/unha funcionario/a do Concello.5.2. A participación no concurso do Entroido 2021 en Cambre implica o coñecemento e aceptación destas bases. Calquera circunstancia non prevista será resolta pola organización ou o xurado, segundo corresponda, sendo a súa decisión inapelable.6. CRITERIOS DO XURADO.6.1. O xurado valorará os seguintes aspectos: a) A orixinalidade, estética, creatividade e traballo na elaboración dos disfraces. b) A conservación do Entroido tradicional. c) Valorarase a presentación das propostas. d) Terase moi en conta o uso de materiais de refugallo na elaboración dos disfraces. e) O uso do galego, tanto oral como escrito, no caso de ser necesario uso da palabra. f) O xurado poderá non valorar propostas semellantes ás recreacións históricas celebradas no municipio. g) O xurado outogará un só premio por persoa ou grupo de conviventes. h) Non se valorarán as propostas que estean tratadas con programas de edición para retocar ou modificar fotografías ou vídeos”. Segundo. –Aprobar o modelo normalizado de solicitude de inscripción e datos fiscais a presentar polos premiados, que se transcriben a seguir: Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presente ningunha reclamación ou suxestión, entenderanse definitivamente aprobadas as bases do Concurso de Disfraces do Entroido en Cambre 2021, o que se publicará no Boletín Oficial da Provincia, de conformidade co establecido no artigo 70.2 da LRBRL. Cambre, 2 de febreiro de 2021. O alcalde Óscar A. García Patiño